Борис Младенов-Young
Отправила навън критични взори…

chitanka.info

Отправила навън критични взори,

по нощница, любимата жена

прозореца прибързано затвори

и дръпвайки пердето, изсумтя:

„Брей, цял живот се крия от съседа,

а той там долу вечно е «зает»

и с любопитство в стаята ми гледа —

без privacy[1] сме в този мезонет.“

Така е в Сидни. Я иди на село!

Ще го намериш пусто опустело

и вкъщи, и в махлата би могла,

цял ден да се разхождаш сам-самичка

по бански или гола-голеничка…

Там има privacy и… самота!

Сидни, Австралия — 2016 г.

[1] Privacy — уединение, усамотеност, интимност, самотност ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.